BOSNA I HERCEGOVINA 
FEDERACIJA BOSNE I HERCEGOVINE
TUZLANSKI KANTON 
OPĆINSKI SUD U LUKAVCU 
Broj: 126 0 I 219222 25 I 2 
Lukavac, 14.10.2026. godine 

Općinski sud u Lukavcu, sudija Mirza Bašić, u izvršnom postupku tražioca izvršenja Bravić Sabine iz Brčkog, Adila efendije Čokića 58/A, zastupan po punomoćniku Mrđen Mirjani, advokatu iz Brčkog, protiv izvršenika Krušić Sabahudina iz Lukavca, Armije BiH C8/1, radi prodaje nekretnine, dana 14.10.2026. godine, donio je


ZAKLJUČAK O PRODAJI

I

	Određuje se prvo ročište za prodaju nekretnine izvršenika i to: 

Stana u Lukavcu u ulici Armije BiH C8/1, koji se nalazi na parceli broj 2431/24U1J1, upisan u z.k.ul.br. 8640 KO Lukavac i z.k.ul.br. 126-0-NAR-23-000507, suvlasnički dio 69/3185 na nekretnini u navedenoj ulici označenoj kao k.č. 2431/24, povezano sa vlasništvom na posebnom dijelu zgrade – stanu, ulaz 1, sprat – prizemlje, stan broj 1, koji se sastoji od 2 sobe, kuhinje i pomoćnih prostorija, ukupne površine 69 m2), u suvlasništvu tražioca izvršenja i izvršenika u dijelovima od po 1/2.

za dan 16.11.2026. godine sa početkom u 08,30 sati


Ročište za prodaju održat će se u zgradi Općinskog suda u Lukavcu, soba broj 2. 

II

	Vrijednost nekretnine utvrđena je i ista iznosi 164.654,40 KM.

III

	Na prvom ročištu za javno nadmetanje nekretnina se ne može prodati ispod 70% utvrđene vrijednosti navedene pod tačkom II. ovog zaključka.

	Ako se nekretnina ne bude mogla prodati na prvom ročištu, sud će u roku od 30 dana zakazati drugo ročište na kojem se nekretnina ne može prodati za manje od polovine vrijednosti utvrđene zaključkom o prodaji.

	Ako nekretnina ne bude prodana ni na drugom ročištu, sud će na prijedlog tražioca izvršenja donijeti rješenje kojim se utvrđuje pravo vlasništva tražioca izvršenja na nepokretnost srazmjerno njegovom potraživanju u odnosu na utvrđenu vrijednost nepokretnosti. 

	Kupac je dužan platiti porez na promet nepokretnosti i takse u vezi sa prodajom. 

IV

	Ukoliko ponuđač sa najvećom ponudom ne deponuje prodajnu cijenu u predviđenom roku sud će zaključkom proglasiti prodaju tom ponuđaču nevaljanom i novim zaključkom odrediti da je nepokretnost prodana drugom po redu ponuđaču koji treba da u roku koji odredi sud, a koji ne može biti duži od 30 dana od dana prijema tog zaključka, sudu deponuje prodajnu cijenu. Ukoliko drugi ponuđač ne položi cijenu u predviđenom roku sud primjenjuje ova pravila i na trećeg ponuđača

V

	U javnom nadmetanju iz tačke I. zaključka, mogu sudjelovati samo osobe koje su položile osiguranje. Osiguranje iznosi 1/10 određene vrijednosti nekretnine s tim što ne može iznositi više od 10.000,00 KM. Osobe koje sudjeluju u javnom nadmetanju dužne su prije početka ročišta sudu predati po jedan primjerak uplatnice iz koje je vidljivo da je osiguranje položeno.

VI

	Osiguranje se polaže na depozitni račun Općinskog suda u Lukavcu broj 1321002012496062 otvoren kod NLB Banke sa naznakom broja predmeta. Ponuđačima čija ponuda nije prihvaćena osim za tri najbolja ponudioca vratit će se osiguranje odmah nakon zaključenog javnog nadmetanja. Od polaganja osiguranja u ovoj izvršnoj stvari oslobođeni su tražilac izvršenja na čiji je prijedlog određeno izvršenje, izvršenik i nosioci prava upisanih u zemljišnoj knjizi koja prestaju prodajom nekretnine ako njihova potraživanja dostižu iznos osiguranja i ako bi se taj iznos mogao namiriti iz kupovne cijene. 

VII

	Ovaj zaključak objavit će se na oglasnoj ploči i internet stranici suda a stranka može o svom trošku objaviti zaključak o prodaji u sredstvima javnog informiranja odnosno da o zaključku obavijesti lica koja se bave posredovanjem u prodaji nekretnina. 


										       Sudija
										   Mirza Bašić 



Pouka o pravnom lijeku: 
Protiv ovog zaključka nije dozvoljen pravni lijek.





